"คู่คอง” ดังแรง ดังเร็ว นาทีนี้ฉุดไม่อยู่แล้ว
“ก้อง ห้วยไร่” ปลื้ม “คู่คอง” ดังแรง ดังเร็ว นาทีนี้ฉุดไม่อยู่แล้ว
SURF ENTERTAINMENT	“ก้อง ห้วยไร่” ปลื้ม “คู่คอง” ดังแรง ดังเร็ว นาทีนี้ฉุดไม่อยู่แล้ว	admin
เป็นเพลงที่ดังเปรี้ยงทันทีที่ปล่อยออกมาให้ได้ฟังกัน สำหรับเพลงเพลง “คู่คอง” ประกอบละครเรื่อง “นาคี” ฝีมือของหนุ่มอีสาน “ก้อง ห้วยไร่” ที่แต่งเองร้องเอง เวลานี้ ยอดวิว Youtube ของเพลงก็แรงทะลุ 12 ล้าววิวไปเรียบร้อย เรียกว่านาทีนี้ฉุดไม่อยู่แล้ว สร้างปรากฏการณ์ลูกทุ่งฟีเวอร์อีกครั้ง
“สำหรับเพลงคู่คอง ทุกอย่างเกินคาดไปหมด ตัวเองฟังเองยังรู้สึกภูมิใจและมีความสุขกับเพลงนี้มาก แต่ไม่ได้คาดหวังอะไร เพราะว่าเพลงประกอบละคร จะมีข้อจำกัดในเรื่องของเนื้อหา เราแต่งมาเพื่อละคร จะให้คนฟังอินตามไปทั้งหมดคงไม่ได้เพราะเรื่องราวในละครไม่ใช่ความรักในยุคปัจจุบัน เป็นความรักที่เกิดมานานมากแล้ว แต่พอทุกคนฟังเพลงแล้วอินตาม ความรู้สึกแรกเลย คือขอบคุณพ่อปู่ศรีสุทโธ สิ่งศักดิ์สิทธิ์ซึ่งผมนับถือท่านอยู่ ท่านดลใจให้ผมรับงานนี้ เพราะจริงๆผมจะไม่รับ ช่วงที่ติดต่อมางานผมแน่นมาก ร่างกายไม่ไหว แต่พ่อปู่ให้พลังผมมาเพื่อที่จะต่อยอดตัวเอง จากเพลงที่ผมคิดว่าแต่งยาก กลับมีพลังลื่นไหลในการแต่ง และต้องขอบคุณแฟนเพลง แฟนละคร ผมไม่คิดว่า เพลงภาษาธรรมดา จะโดนใจทุกคนจนประสบความสำเร็จมากขนาดนี้ และอยากบอกทุกคนว่า ผมจะทำทุกอย่างให้เต็มที่ แต่ยังคงความเป็นตัวผม แม้ว่าตลาดจะเปลี่ยนไปแล้ว ผมก็จะร้องท่วงทำนองแบบนี้ต่อไป เพื่อคงความเป็นอัตลักษณ์ของผมเอาไว้ครับ”
Previous Article“ซิดนี่ย์ Asia's Got Talent” ชวนเพื่อนสนิท “เทียร่า ธรรมวัฒนะ” แจ้งเกิดในเพลงประกอบละคร “นางอาย”	Next Articleจีน กษิดิศ เจ้าแม่แห่งวงการเพลงอินดี้อิเลคโทร กลับมาเฉิดฉายบนฟลอร์เต้นรำอีกครั้งกับซิงเกิ้ลล่าสุด "ช้อปสนุก" (Shop At First Sight)	Comments (0)